Σουπιές φρικασέ με μαρούλια

Η λέξη «φρικασέ» είναι ελαφρώς παραπλανητική, αφού η σάλτσα δεν αυγοκόβεται. Θα μπορούσαμε να την πούμε και μαγειρίτσα με σουπιές.

1.500 γρ. σουπιές φρέσκες ή κατεψυγμένες και ξεπαγωμένες, καθαρισμένες και κομμένες σε μέτρια κομμάτια , 6 φρέσκα κρεμμυδάκια, λεπτοκομμένα , 1/2 φλιτζ. τσαγιού ελαιόλαδο , 3 μαρούλια, λεπτοκομμένα , 1 μάτσο άνηθος, ψιλοκομμένος , χυμός από 1-2 λεμόνια, αλάτι, φρεσκοτριμμένο πιπέρι
Για να φτιάξουμε τις σουπιές φρικασέ με μαρούλια, ξεπλένουμε καλά τις σουπιές και τις βάζουμε σε μια κατσαρόλα με νερό που απλώς να τις καλύπτει. Τις βράζουμε μέχρι να σωθεί εντελώς το νερό και να μισομαλακώσουν, για περίπου 20 λεπτά.Προσθέτουμε το ελαιόλαδο και τα κρεμμυδάκια, δυναμώνουμε τη φωτιά και σοτάρουμε τα υλικά για 4-5 λεπτάΡίχνουμε ζεστό νερό τόσο ώστε να καλύψουμε τα υλικά κατά 3-4 εκ. και το αφήνουμε να πάρει μία βράση. Χαμηλώνουμε τη φωτιά και μαγειρεύουμε για περίπου 40 λεπτά ή μέχρι να δοκιμάσουμε τις σουπιές και να είναι αρκετά μαλακές, αλλά όχι εντελώς έτοιμες. Προσέχουμε να μην τις παραμαγειρέψουμε, γιατί θα γίνουν λάστιχο.Προσθέτουμε τα μαρούλια, τον άνηθο και λεμόνι κατά βούληση, αλατοπιπερώνουμε και μαγειρεύουμε για άλλα 15 λεπτά, μέχρι να σωθούν τα υγρά και οι σουπιές να μείνουν με τη σάλτσα τους..
Μαρούλι,Σουπιές,Νηστίσιμα